title: Regulamentul de punere în aplicare (UE) nr. 1223/2012 al Comisiei din 18 decembrie 2012 de stabilire a normelor de aplicare a unui contingent tarifar pentru importul de bovine vii în greutate de peste 160 kg originare din Elveția prevăzut de acordul încheiat între Comunitatea Europeană și Confederația Elvețiană privind schimburile comerciale cu produse agricole

text:
               19.12.2012

               RO

               Jurnalul Oficial al Uniunii Europene

               L 349/39

         REGULAMENTUL DE PUNERE ÎN APLICARE (UE) NR. 1223/2012 AL COMISIEI
   din 18 decembrie 2012
   de stabilire a normelor de aplicare a unui contingent tarifar pentru importul de bovine vii în greutate de peste 160 kg originare din Elveția prevăzut de acordul încheiat între Comunitatea Europeană și Confederația Elvețiană privind schimburile comerciale cu produse agricole
   (text codificat)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) coroborat cu articolul 4,
   întrucât:

               (1)

               Regulamentul (CE) nr. 2172/2005 al Comisiei din 23 decembrie 2005 privind normele de aplicare a unui contingent tarifar pentru importul de bovine vii în greutate de peste 160 kg originare din Elveția prevăzut de acordul încheiat între Comunitatea Europeană și Confederația Elvețiană cu privire la comerțul cu produse agricole (2) a fost modificat de mai multe ori și în mod substanțial (3). Este necesar, pentru motive de claritate și de raționalizare, să se codifice regulamentul menționat.

               (2)

               Acordul încheiat între Comunitatea Europeană și Confederația Elvețiană privind schimburile comerciale cu produse agricole (4) (denumit în continuare „acordul”) prevede deschiderea unui contingent tarifar din Uniune în regim de scutire de taxe vamale pentru importul a 4 600 de capete de bovine vii în greutate de peste 160 de kg și originare din Elveția. Este necesar să se adopte normele de aplicare cu privire la deschiderea și gestionarea acestui contingent tarifar pe o bază anuală.

               (3)

               Pentru repartizarea contingentului tarifar respectiv și ținând seama de produsele respective, este necesar să se aplice metoda examinării simultane prevăzute la articolul 144 alineatul (2) litera (b) din Regulamentul (CE) nr. 1234/2007.

               (4)

               Pentru a beneficia de acest contingent tarifar, animalele vii trebuie să fie originare din Elveția, în conformitate cu regulile prevăzute la articolul 4 din acord.

               (5)

               Pentru a se evita specula, cantitățile disponibile în cadrul contingentului tarifar trebuie puse la dispoziția comercianților care pot demonstra comercializarea efectivă a unor cantități semnificative cu țările terțe. Din acest punct de vedere și pentru a asigura o bună gestionare, este necesar sa se ceară comercianților respectivi să fi importat minimum 50 de animale în cursul anului care precedă perioada contingentară anuală respectivă, dat fiind că un lot de 50 de animale poate fi considerat o încărcătură normală. Experiența a demonstrat că achiziția unui lot constituie cerința minimă pentru a putea considera o tranzacție ca reală și viabilă.

               (6)

               Este necesar să se fixeze o garanție referitoare la drepturile de import, să se elimine posibilitatea transmiterii licențelor de import și să se limiteze, pentru un comerciant, eliberarea licențelor de import la cantitatea pentru care i-au fost atribuite drepturi de import.

               (7)

               Pentru a asigura egalitatea accesului la contingentul tarifar, garantându-se, în același timp, un număr de animale rentabil din punct de vedere comercial la fiecare cerere, este necesar să se stabilescă limite maxime și minime pentru numărul de animale vizat de fiecare cerere.

               (8)

               Este necesar să se prevadă ca drepturile de import să fie atribuite după o perioadă de reflecție și, după caz, prin aplicarea unui coeficient de atribuire fix.

               (9)

               În temeiul articolului 130 din Regulamentul (CE) nr. 1234/2007, este necesar ca regimul să fie gestionat cu ajutorul licențelor de import. În acest sens, este necesar să se stabilească modalitățile de prezentare a cererilor, precum și informațiile care trebuie să figureze pe cereri și licențe, după caz în completare sau prin derogare de la anumite dispoziții ale Regulamentului (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (5), Regulamentului (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (6) și ale Regulamentului (CE) nr. 382/2008 al Comisiei din 21 aprilie 2008 privind normele de aplicare a regimului licențelor de import și export în sectorul cărnii de vită și mânzat (7).

               (10)

               Pentru a-i obliga pe operatori să solicite licențe de import pentru toate drepturile de import atribuite, este necesar să se prevadă că, în ceea ce privește garanția referitoare la drepturile de import, această cerere constituie o cerință principală în sensul Regulamentului de punere în aplicare (UE) nr. 282/2012 al Comisiei din 28 martie 2012 de stabilire a normelor comune de aplicare a regimului de garanții pentru produsele agricole (8).

               (11)

               Experiența demonstrează că, pentru a asigura o bună gestionare a contingentului tarifar, este, de asemenea, necesar ca titularii licențelor să fie într-adevăr importatori. Prin urmare, este necesar ca acești importatori să participe activ la achiziția, transportul și importul animalelor respective. În consecință, furnizarea de dovezi atestând aceste activități trebuie să constituie, de asemenea, o cerință principală în ceea ce privește garanția referitoare la licență.

               (12)

               Pentru a garanta un control statistic riguros al animalelor importate în baza acestui contingent tarifar, este necesar să nu se aplice toleranța prevăzută la articolul 7 alineatul (4) din Regulamentul (CE) nr. 376/2008.

               (13)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   (1)   Un contingent tarifar din Uniune în regim de scutire de taxe vamale este deschis în fiecare an pentru perioadele 1 ianuarie-31 decembrie în vederea importului a 4 600 capete de bovine vii originare din Elveția, în greutate de peste 160 kg, care se încadrează la codurile NC 0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 cu o greutate peste 160 kg sau ex 0102 90 91 cu o greutate peste 160 kg.
   Respectivul contingent tarifar are numărul de ordine 09.4203.
   (2)   Regulile de origine aplicabile produselor prevăzute la alineatul (1) sunt cele prevăzute la articolul 4 din Acordul încheiat între Comunitatea Europeană și Confederația Elvețiană privind schimburile comerciale cu produse agricole.
   Articolul 2
   (1)   În scopul aplicării articolului 5 din Regulamentul (CE) nr. 1301/2006, realizarea de schimburi comerciale cu țările terțe prevăzute de articolul respectiv înseamnă că solicitanții au importat cel puțin cincizeci de animale încadrate la codul NC 0102.
   Statele membre pot accepta, ca dovadă a schimburilor comerciale cu țări terțe, copii ale documentelor menționate la articolul 5 paragraful al doilea din Regulamentul (CE) nr. 1301/2006, cu condiția ca acestea să fie certificate în mod corespunzător de către autoritatea competentă.
   (2)   O societate rezultată în urma fuziunii unor întreprinderi care dețin fiecare importuri de referință conforme cu cantitatea minimă prevăzută la alineatul (1) își poate întemeia cererea pe aceste importuri de referință.
   Articolul 3
   (1)   Cererile de drepturi de import trebuie să se refere la cel puțin 50 de animale și nu pot avea în vedere mai mult de 5 % din cantitatea disponibilă.
   (2)   Cererile de drepturi de import trebuie prezentate înainte de ora 13:00, ora Bruxelles-ului, în ziua de 1 decembrie care precedă perioada contingentară anuală respectivă.
   (3)   După verificarea documentelor prezentate, statele membre comunică Comisiei, în termen de zece zile lucrătoare de la sfârșitul perioadei de depunere a cererilor, cantitățile totale solicitate.
   Prin derogare de la dispozițiile articolului 6 alineatul (3) din Regulamentul (CE) nr. 1301/2006, se aplică articolul 11 din prezentul regulament.
   Articolul 4
   (1)   Drepturile de import se acordă începând cu cea de a șaptea zi și cel târziu în cea de a șaisprezecea zi lucrătoare de la încheierea perioadei de comunicare menționate la articolul 3 alineatul (3) primul paragraf.
   (2)   În cazul în care aplicarea coeficientului de atribuire menționat la articolul 7 alineatul (2) din Regulamentul (CE) nr. 1301/2006 are ca rezultat o cantitate mai mică de cincizeci de capete pe cerere, atribuirea se face de către statele membre respective, prin tragere la sorți, pentru loturi de drepturi de import de cincizeci de capete fiecare. În cazul în care rămâne o cantitate de mai puțin de cincizeci de capete, această cantitate reprezintă un singur lot.
   (3)   În cazul în care aplicarea dispozițiilor de la alineatul (2) are ca rezultat alocarea unui număr mai mic de drepturi de import decât cel solicitat, se eliberează fără întârziere o parte proporțională din garanția constituită în conformitate cu articolul 5 alineatul (1).
   Articolul 5
   (1)   Garanția referitoare la drepturile de import este fixată la 3 EUR pe cap. Aceasta trebuie depusă la autoritatea competentă împreună cu cererea de drepturi de import.
   (2)   Pentru cantitatea atribuită trebuie solicitate licențe de import. Această obligație este o cerință principală în sensul articolului 19 alineatul (2) din Regulamentul de punere în aplicare (UE) nr. 282/2012.
   (3)   În cazul în care aplicarea coeficientului de atribuire prevăzut la articolul 4 alineatul (2) are ca rezultat atribuirea unei cantități de drepturi de import mai mică decât cantitatea solicitată, o parte proporțională din garanția constituită este eliberată imediat.
   Articolul 6
   (1)   Importul cantităților atribuite este condiționat de prezentarea unuia sau mai multor licențe de import.
   (2)   Cererile de licențe nu pot fi prezentate decât în statul membru unde comerciantul și-a depus cererea de drepturi de import în cadrul contingentului tarifar și a obținut drepturile solicitate.
   Fiecare licență de import eliberată are ca rezultat o reducere corespunzătoare a drepturilor de import obținute și eliberarea proporțională, fără întârziere, a unei părți proporționale din garanția constituită în conformitate cu articolul 5 alineatul (1).
   (3)   Licențele de import sunt eliberate la cerere și pe numele comerciantului care a obținut drepturi de import.
   (4)   Cererea de licență și licența cuprind următoarele mențiuni:

               (a)

               la rubrica 8, țara de origine și mențiunea „da” este marcată cu o cruce;

               (b)

               la rubrica 16, unul sau mai multe dintre următoarele coduri NC:
               0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 cu o greutate peste 160 kg sau ex 0102 90 91 cu o greutate peste 160 kg;

               (c)

               la rubrica 20, numărul de ordine al contingentului tarifar (09.4203) și cel puțin una dintre mențiunile enumerate în anexa I.

         Licențele obligă la importul din Elveția.
   Articolul 7
   (1)   Prin derogare de la dispozițiile articolului 8 alineatul (1) din Regulamentul (CE) nr. 376/2008, licențele de import eliberate în conformitate cu prezentul regulament nu sunt transmisibile.
   (2)   Acordarea unei licențe de import este condiționată de constituirea unei garanții de 20 de EUR pe cap, alcătuită din următoarele elemente:

               (a)

               garanția de 3 EUR prevăzută la articolul 5 alineatul (1); și

               (b)

               suma de 17 EUR pe care solicitantul o depune împreună cu cererea de licență.

         (3)   În conformitate cu articolul 48 alineatul (1) din Regulamentul (CE) nr. 376/2008, taxa din tariful vamal comun aplicabil la data acceptării declarației de punere în liberă circulație se percepe în întregime pentru toate cantitățile importate care le depășesc pe cele indicate pe licența de import.
   (4)   Prin derogare de la dispozițiile capitolului III secțiunea 4 din Regulamentul (CE) nr. 376/2008, garanția nu poate fi eliberată atât timp cât nu s-a făcut dovada că titularul licenței și-a asumat responsabilitatea comercială și logistică a achiziției, transportului și efectuării formalităților vamale în vederea punerii în liberă circulație a animalelor respective. Această dovadă constă cel puțin în:

               (a)

               originalul facturii comerciale sau o copie certificată corespondentă întocmită în numele titularului licenței de către vânzător sau reprezentantul acestuia, ambele fiind întocmite în Elveția, precum și dovada plății de către titularul licenței sau a deschiderii de către acesta a unui acreditiv documentar irevocabil în favoarea vânzătorului;

               (b)

               documentul de transport, întocmit în numele titularului licenței, pentru animalele respective;

               (c)

               dovada că mărfurile au fost declarate în vederea punerii lor în liberă circulație și din care să rezulte faptul că titularul licenței este destinatarul, menționând numele și adresa acestuia.

         Articolul 8
   Dispozițiile Regulamentelor (CE) nr. 1301/2006, (CE) nr. 376/2008 și (CE) nr. 382/2008 se aplică sub rezerva dispozițiilor prezentului regulament.
   Articolul 9
   (1)   Prin derogare de la articolul 11 alineatul (1) paragraful al doilea din Regulamentul (CE) nr. 1301/2006, Comisiei i se comunică de către statele membre:

               (a)

               până cel târziu la 28 februarie, după încheierea fiecărei perioade de contingent tarifar de import, cantitățile de produse, inclusiv comunicările „niciuna”, pentru care au fost eliberate licențe de import în cursul perioadei anterioare de contingent tarifar de import;

               (b)

               până cel târziu la 30 aprilie, după încheierea fiecărei perioade de contingent tarifar de import, cantitățile de produse, inclusiv comunicările „niciuna”, la care se referă licențele de import neutilizate sau parțial utilizate și care corespund diferenței dintre cantitățile înscrise pe versoul licențelor de import și cele pentru care acestea au fost eliberate.

         (2)   Până cel târziu la 30 aprilie, după încheierea fiecărei perioade de contingent tarifar de import, statele membre transmit Comisiei date referitoare la cantitățile de produse puse în liberă circulație, în conformitate cu articolul 4 din Regulamentul (CE) nr. 1301/2006.
   (3)   În cazul comunicărilor menționate la alineatele (1) și (2), cantitățile sunt exprimate în capete și pentru fiecare categorie de produse indicate în anexa V la Regulamentul (CE) nr. 382/2008.
   Articolul 10
   Regulamentul (CE) nr. 2172/2005 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa III.
   Articolul 11
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 346, 29.12.2005, p. 10.

      (3)  A se vedea anexa II.

      (4)  JO L 114, 30.4.2002, p. 132.

      (5)  JO L 238, 1.9.2006, p. 13.

      (6)  JO L 114, 26.4.2008, p. 3.

      (7)  JO L 115, 29.4.2008, p. 10.

      (8)  JO L 92, 30.3.2012, p. 4.

      ANEXA I

         Mențiuni la care se face referire în articolul 6 alineatul (4) litera (c)

                  —

                  :

                  în limba bulgară

                  :

                  Регламент за изпълнение (ЕC) № 1223/2012

                  —

                  :

                  în limba spaniolă

                  :

                  Reglamento de Ejecución (UE) no 1223/2012

                  —

                  :

                  în limba cehă

                  :

                  Prováděcí nařízení (EU) č. 1223/2012

                  —

                  :

                  în limba daneză

                  :

                  Gennemførelsesforordning (EU) nr. 1223/2012

                  —

                  :

                  în limba germană

                  :

                  Durchführungsverordnung (EU) Nr. 1223/2012

                  —

                  :

                  în limba estonă

                  :

                  Rakendusmäärus (EL) nr 1223/2012

                  —

                  :

                  în limba greacă

                  :

                  Εκτελεστικός κανονισμός (ΕΕ) αριθ. 1223/2012

                  —

                  :

                  în limba engleză

                  :

                  Implementing Regulation (EU) No 1223/2012

                  —

                  :

                  în limba franceză

                  :

                  Règlement d’exécution (UE) no 1223/2012

                  —

                  :

                  în limba italiană

                  :

                  Regolamento di esecuzione (UE) n. 1223/2012

                  —

                  :

                  în limba letonă

                  :

                  Īstenošanas regula (ES) Nr. 1223/2012

                  —

                  :

                  în limba lituaniană

                  :

                  Įgyvendinimo reglamentas (ES) Nr. 1223/2012

                  —

                  :

                  în limba maghiară

                  :

                  1223/2012/EU végrehajtási rendelet

                  —

                  :

                  în limba malteză

                  :

                  Regolament ta’ Implimentazzjoni (UE) Nru 1223/2012

                  —

                  :

                  în limba neerlandeză

                  :

                  Uitvoeringsverordening (EU) nr. 1223/2012

                  —

                  :

                  în limba polonă

                  :

                  Rozporządzenie wykonawcze (UE) nr 1223/2012

                  —

                  :

                  în limba portugheză

                  :

                  Regulamento de Execução (UE) n.o 1223/2012

                  —

                  :

                  în limba română

                  :

                  Regulamentul de punere în aplicare (UE) nr. 1223/2012

                  —

                  :

                  în limba slovacă

                  :

                  Vykonávacie nariadenie (EÚ) č. 1223/2012

                  —

                  :

                  în limba slovenă

                  :

                  Izvedbena uredba (EU) št. 1223/2012

                  —

                  :

                  în limba finlandeză

                  :

                  Täytäntöönpanoasetus (EU) N:o 1223/2012

                  —

                  :

                  în limba suedeză

                  :

                  Genomförandeförordning (EU) nr 1223/2012

      ANEXA II

         Regulamentul abrogat și lista modificărilor ulterioare

                  Regulamentul (CE) nr. 2172/2005 al Comisiei
                  (JO L 346, 29.12.2005, p. 10)

                  Regulamentul (CE) nr. 1869/2006 al Comisiei
                  (JO L 358, 16.12.2006, p. 49)

                  Regulamentul (CE) nr. 1965/2006 al Comisiei
                  (JO L 408, 30.12.2006, p. 27)

                  Doar articolul 8 și anexa IX

                  Regulamentul (CE) nr. 749/2008 al Comisiei
                  (JO L 202, 31.7.2008, p. 37)

                  Doar articolul 3

                  Regulamentul (CE) nr. 1267/2008 al Comisiei
                  (JO L 338, 17.12.2008, p. 37)

      ANEXA III

         Tabel de corespondență

                  Regulamentul (CE) nr. 2172/2005

                  Prezentul regulament

                  Articolul 1

                  Articolul 1

                  Articolul 2 alineatul (1)

                  Articolul 2 alineatul (1)

                  Articolul 2 alineatul (4)

                  Articolul 2 alineatul (2)

                  Articolul 3 alineatul (2)

                  Articolul 3 alineatul (1)

                  Articolul 3 alineatul (3) primul paragraf

                  Articolul 3 alineatul (2)

                  Articolul 3 alineatul (3) al doilea paragraf

                  —

                  Articolul 3 alineatul (5)

                  Articolul 3 alineatul (3)

                  Articolele 4, 5 și 6

                  Articolele 4, 5 și 6

                  Articolul 7 alineatul (1)

                  Articolul 7 alineatul (1)

                  Articolul 7 alineatul (3)

                  Articolul 7 alineatul (2)

                  Articolul 7 alineatul (5)

                  Articolul 7 alineatul (3)

                  Articolul 7 alineatul (6)

                  Articolul 7 alineatul (4)

                  Articolul 8

                  Articolul 8

                  Articolul 8a alineatul (1)

                  Articolul 9 alineatul (1)

                  Articolul 8a alineatul (2) primul și al doilea paragraf

                  Articolul 9 alineatul (2)

                  Articolul 8a alineatul (3)

                  Articolul 9 alineatul (3)

                  —

                  Articolul 10

                  Articolul 9

                  Articolul 11

                  Anexa II

                  Anexa I

                  —

                  Anexa II

                  —

                  Anexa III


title: Regulamentul de punere în aplicare (UE) nr. 1143/2011 al Comisiei din 10 noiembrie 2011 de aprobare a substanței active procloraz, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei și a Deciziei 2008/934/CE a Comisiei Text cu relevanță pentru SEE

text:
               11.11.2011

               RO

               Jurnalul Oficial al Uniunii Europene

               L 293/26

         REGULAMENTUL DE PUNERE ÎN APLICARE (UE) NR. 1143/2011 AL COMISIEI
   din 10 noiembrie 2011
   de aprobare a substanței active procloraz, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei și a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (c) din Regulamentul (CE) nr. 1107/2009, Directiva 91/414/CEE a Consiliului (2) se aplică în cazul substanțelor active pentru care a fost stabilit caracterul complet al cererilor în conformitate cu articolul 16 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (3), în ceea ce privește procedura și condițiile de aprobare. Procloraz este o substanță activă pentru care a fost stabilit caracterul complet al cererilor în conformitate cu regulamentul respectiv.

               (2)

               Regulamentele (CE) nr. 451/2000 (4) și (CE) nr. 1490/2002 (5) ale Comisiei stabilesc normele de punere în aplicare a etapelor a doua și a treia ale programului de lucru menționat la articolul 8 alineatul (2) din Directiva 91/414/CEE, precum și o listă cu substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include substanța activă procloraz.

               (3)

               În conformitate cu articolul 3 alineatul (2) din Regulamentul (CE) nr. 1095/2007 al Comisiei din 20 septembrie 2007 de modificare a Regulamentului (CE) nr. 1490/2002 de stabilire a normelor suplimentare de aplicare a etapei a treia a programului de lucru menționat la articolul 8 alineatul (2) din Directiva 91/414/CEE a Consiliului și a Regulamentului (CE) nr. 2229/2004 de stabilire a normelor suplimentare de aplicare a etapei a patra a programului de lucru menționat la articolul 8 alineatul (2) din Directiva 91/414/CEE (6), autorul notificării și-a retras sprijinul privind includerea substanței active respective în anexa I la Directiva 91/414/CEE a Consiliului în termen de două luni de la intrarea în vigoare a regulamentului menționat. În consecință, a fost adoptată Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (7) care prevede ca substanța activă procloraz să nu fie inclusă în anexa respectivă.

               (4)

               În temeiul articolului 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere, solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008.

               (5)

               Cererea a fost transmisă Irlandei, care a fost desemnată stat membru raportor prin Regulamentul (CE) nr. 1490/2002. Perioada pentru procedura accelerată a fost respectată. Specificațiile substanței active și utilizările propuse sunt identice cu cele care au făcut obiectul Deciziei 2008/934/CE. Cererea respectivă este conformă și cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (6)

               Irlanda a evaluat informațiile suplimentare transmise de solicitant și a elaborat un raport suplimentar. Aceasta a transmis raportul respectiv Autorității Europene pentru Siguranța Alimentară (denumită în continuare „autoritatea”) și Comisiei, la 3 august 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la procloraz, la data de 13 iulie 2011 (8). Proiectul de raport de evaluare, raportul suplimentar și concluzia autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 27 septembrie 2011 sub forma raportului Comisiei de reexaminare a substanței active procloraz.

               (7)

               Din diferitele examinări efectuate a reieșit că este de așteptat ca produsele de protecție a plantelor care conțin procloraz să satisfacă, în general, cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și descrise în raportul de reexaminare al Comisiei. Prin urmare, este adecvat ca substanța activă procloraz să fie aprobată în conformitate cu Regulamentul (CE) nr. 1107/2009.

               (8)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 și având în vedere datele științifice și tehnice actuale, este, totuși, necesară includerea anumitor condiții și restricții.

               (9)

               Fără a aduce atingere concluziei conform căreia substanța activă procloraz ar trebui aprobată, este, în special, necesar să se solicite unele informații de confirmare suplimentare.

               (10)

               Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească pentru a îndeplini noile cerințe care decurg din aprobare.

               (11)

               Fără a aduce atingere obligațiilor definite prin Regulamentul (CE) nr. 1107/2009 ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, cele de mai jos ar trebui, totuși, să se aplice. Statelor membre ar trebui să le fie permisă o perioadă de șase luni de la aprobare pentru a reexamina autorizațiile pentru produsele de protecție a plantelor care conțin procloraz. După caz, statele membre ar trebui să modifice, să înlocuiască sau să retragă autorizațiile existente. Prin derogare de la termenul de mai sus, pentru transmiterea și evaluarea dosarului complet actualizat menționat în anexa III ar trebui acordată o perioadă mai lungă, astfel cum este menționat în Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (12)

               Experiența dobândită în urma includerilor în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (9) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la respectiva directivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la respectiva directivă sau cu regulamentele de aprobare a substanțelor active.

               (13)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (10) ar trebui modificată în consecință.

               (14)

               Decizia 2008/934/CE prevede neincluderea substanței active procloraz și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesară eliminarea rubricii referitoare la procloraz din anexa la decizia respectivă. Prin urmare, Decizia 2008/934/CE ar trebui modificată în consecință.

               (15)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă procloraz, astfel cum este specificată în anexa I, este aprobată sub rezerva îndeplinirii condițiilor prevăzute în anexa menționată anterior.
   Articolul 2
   Reevaluarea produselor de protecție a plantelor
   (1)   Statele membre modifică sau retrag, după caz, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin procloraz ca substanță activă până la 30 iunie 2012.
   Până la acea dată, ele verifică, în special, dacă sunt respectate condițiile din anexa I la prezentul regulament, cu excepția celor identificate în partea B a coloanei privind dispozițiile specifice din anexa respectivă, precum și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1) – (4) din directiva respectivă și la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține procloraz fie ca substanță activă unică, fie ca una dintre mai multe substanțe active, care au fost enumerate în anexa la Regulamentul de punere în aplicare (UE) nr. 540/2011 până la 31 decembrie 2011, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de partea B din coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009. După stabilirea acestui fapt, statele membre:

               (a)

               în cazul unui produs care conține procloraz ca substanță activă unică, modifică sau retrag autorizația, după caz, până la 31 decembrie 2015 cel târziu; sau

               (b)

               în cazul unui produs care conține procloraz ca una dintre mai multe substanțe active, modifică sau retrag autorizația, după caz, până la 31 decembrie 2015 sau până la data stabilită pentru a efectua această modificare sau retragere în actul sau actele respective care au adăugat substanța sau substanțele în cauză în anexa I la Directiva 91/414/CEE sau au aprobat substanța sau substanțele în cauză, oricare dintre aceste date survine mai târziu.

         Articolul 3
   Modificări la Regulamentul de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Modificarea Deciziei 2008/934/CE
   Rubrica referitoare la procloraz din anexa la Decizia 2008/934/CE se elimină.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 noiembrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 15, 18.1.2008, p. 5.

      (4)  JO L 55, 29.2.2000, p. 25.

      (5)  JO L 224, 21.8.2002, p. 23.

      (6)  JO L 246, 21.9.2007, p. 19.

      (7)  JO L 333, 11.12.2008, p. 11.

      (8)  Autoritatea Europeană pentru Siguranța Alimentară; Concluzia evaluării inter pares a riscului utilizării ca pesticid a substanței active procloraz. EFSA Journal 2011, 9(7):2323 [120 pp.]. doi:10.2903/j.efsa.2011.2323. Document disponibil la adresa de Internet: www.efsa.europa.eu

      (9)  JO L 366, 15.12.1992, p. 10.

      (10)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Procloraz
                  Nr. CAS 67747-09-5
                  Nr. CIPAC 407

                     N-propil-N-[2-(2,4,6-triclorofenoxi)etil]imidazol-1-carboxamidă

                  ≥ 970 g/kg
                  Impurități:
                  Suma de dioxine și furani (OMS-PCDD/T TEQ) (2): nu mai mult de 0,01 mg/kg

                  1 ianuarie 2012

                  31 decembrie 2021

                  PARTEA A
                  Se pot autoriza numai utilizările ca fungicid. În cazul utilizărilor în aer liber, ratele nu depășesc 450 g/ha pe aplicare.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile din raportul de reexaminare a substanței active procloraz și în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 27 septembrie 2011.
                  În această evaluare generală, statele membre:

                              (a)

                              acordă o atenție deosebită protecției operatorilor și a lucrătorilor și se asigură că în condițiile de utilizare este prevăzută folosirea echipamentelor de protecție individuală corespunzătoare, dacă este cazul;

                              (b)

                              acordă o atenție deosebită riscului pentru organismele acvatice și se asigură că măsurile de reducere a riscului sunt incluse în condițiile de autorizare, după caz;

                              (c)

                              acordă o atenție deosebită riscului pe termen lung pentru mamifere și se asigură că măsurile de reducere a riscului sunt incluse în condițiile de autorizare, după caz.

                        Solicitanții transmit informații de confirmare cu privire la:

                              1.

                              compararea și verificarea materialului de testare utilizat în toxicologia la mamifere și dosarele de ecotoxicitate cu specificațiile materialului tehnic;

                              2.

                              evaluarea riscului ecologic pentru complecșii metalici ai proclorazului;

                              3.

                              proprietățile proclorazului potențial generatoare de tulburări ale sistemului endocrin la păsări.

                        Autorul notificării transmite Comisiei, statelor membre și autorității informațiile menționate la punctele 1 și 2 până la data de 31 decembrie 2013, iar informațiile menționate la punctul 3, în termen de doi ani de la adoptarea orientărilor relevante ale OCDE pentru testele privind tulburările sistemului endocrin.

         (1)  Informații suplimentare privind identitatea și specificațiile substanței active se găsesc în raportul de reexaminare.

         (2)  Dioxine [suma dibenzo-para-dioxinelor policlorurate (PCDD) și a dibenzofuranilor policlorurați (PCDF), exprimată în echivalenți toxici (TEQ) ai Organizației Mondiale a Sănătății (OMS), utilizând factorii OMS de echivalență toxică (TEF-OMS)].

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     „20

                     Procloraz
                     Nr. CAS 67747-09-5
                     Nr. CIPAC 407

                        N-propil-N-[2-(2,4,6-triclorofenoxi)etil]imidazol-1-carboxamidă

                     ≥ 970 g/kg
                     Impurități:
                     Suma de dioxine și furani (OMS-PCDD/T- TEQ) (1): nu mai mult de 0,01 mg/kg

                     1 ianuarie 2012

                     31 decembrie 2021

                     PARTEA A
                     Se pot autoriza numai utilizările ca fungicid. În cazul utilizărilor în aer liber, ratele nu depășesc 450 g/ha pe aplicare.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile din raportul de analiză a proclorazului și în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 27 septembrie 2011.
                     În această evaluare generală, statele membre:

                                 (a)

                                 acordă o atenție deosebită protecției operatorilor și a lucrătorilor și se asigură că în condițiile de utilizare este prevăzută folosirea echipamentelor de protecție individuală corespunzătoare, dacă este cazul;

                                 (b)

                                 acordă o atenție deosebită riscului pentru organismele acvatice și se asigură că măsurile de reducere a riscului sunt incluse în condițiile de autorizare, după caz;

                                 (c)

                                 acordă o atenție deosebită riscului pe termen lung pentru mamifere și se asigură că măsurile de reducere a riscului sunt incluse în condițiile de autorizare, după caz.

                           Solicitanții transmit informații de confirmare cu privire la:

                                 1.

                                 compararea și verificarea materialului de testare utilizat în toxicologia la mamifere și dosarele de ecotoxicitate față de specificațiile materialului tehnic;

                                 2.

                                 evaluarea riscului ecologic pentru complecșii metalici ai proclorazului;

                                 3.

                                 proprietățile proclorazului potențial generatoare de tulburări ale sistemului endocrin la păsări.

                           Autorul notificării transmite Comisiei, statelor membre și autorității informațiile menționate la punctele 1 și 2 până la data de 31 decembrie 2013, iar informațiile menționate la punctul 3, în termen de doi ani de la adoptarea orientărilor relevante ale OCDE pentru testele privind tulburările sistemului endocrin.

         (1)  Dioxine [suma dibenzo-para-dioxinelor policlorurate (PCDD) și a dibenzofuranilor policlorurați (PCDF), exprimată în echivalenți toxici (TEQ) ai Organizației Mondiale a Sănătății (OMS), utilizând factorii OMS de echivalență toxică (TEF-OMS)].”


title: Regulamentul de punere în aplicare (UE) nr. 608/2012 al Comisiei din 6 iulie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active benzoat de denatoniu, metil-nonil-cetonă și uleiuri vegetale/ulei de mentă verde  Text cu relevanță pentru SEE

text:
               7.7.2012

               RO

               Jurnalul Oficial al Uniunii Europene

               L 177/19

         REGULAMENTUL DE PUNERE ÎN APLICARE (UE) NR. 608/2012 AL COMISIEI
   din 6 iulie 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active benzoat de denatoniu, metil-nonil-cetonă și uleiuri vegetale/ulei de mentă verde
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Substanțele active benzoat de denatoniu, metil-nonil-cetonă și uleiuri vegetale/ulei de mentă verde au fost incluse în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura stabilită la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE de Regulamentul (CE) nr. 1107/2009, aceste substanțe se consideră aprobate în temeiul respectivului regulament și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu dispozițiile articolului 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „Autoritatea”, a prezentat Comisiei opiniile sale privind proiectele de rapoarte de reexaminare pentru benzoatul de denatoniu (6) și metil-nonil-cetonă (7) la 2 decembrie 2011 și pentru uleiuri vegetale/ulei de mentă verde (8) la 16 decembrie 2011. Proiectele de rapoarte de reexaminare și opiniile Autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 1 iunie 2012 sub forma rapoartelor de reexaminare ale Comisiei pentru benzoatul de denatoniu, metil-nonil-cetona și uleiurile vegetale /uleiul de mentă verde.

               (3)

               Autoritatea a comunicat notificatorilor opiniile sale cu privire la benzoatul de denatoniu, metil-nonil-cetona și uleiurile vegetale/uleiul de mentă verde iar Comisia i-a invitat să transmită observații privind rapoartele de reexaminare.

               (4)

               Se confirmă faptul că substanțele active benzoat de denatoniu, metil-nonil-cetonă și uleiuri vegetale/ulei de mentă verde se consideră a fi autorizate în temeiul Regulamentului (CE) nr. 1107/2009.

               (5)

               În conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și ținând cont de cunoștințele științifice și tehnice actuale, este necesară modificarea condițiilor de autorizare pentru substanțele benzoat de denatoniu, metil-nonil-cetonă și uleiuri vegetale/ulei de mentă verde. Este, în special, necesar să se solicite informații de confirmare suplimentare în ceea ce privește metil-nonil-cetona. Utilizarea uleiurilor vegetale/uleiului de mentă verde ar trebui să fie limitată la tratamentul după recoltare al cartofilor.

               (6)

               Ar trebui acordat un termen rezonabil înainte de aplicarea prezentului regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Acesta se aplică de la 1 noiembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 iulie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 344, 20.12.2008, p. 89.

      (4)  JO L 379, 24.12.2004, p. 13.

      (5)  JO L 153, 11.6.2011, p. 1.

      (6)  Conclusion on the peer review of the pesticide risk assessment of the active substance denatonium benzoate (Concluzia reexaminării inter pares a evaluării riscului utilizării ca pesticid a substanței active benzoat de denatoniu) EFSA Journal 2012; Document disponibil online la adresa: www.efsa.europa.eu/efsajournal.htm.

      (7)  Conclusion on the peer review of the pesticide risk assessment of the active substance methyl nonyl ketone (Concluzia reexaminării inter pares a evaluării riscului utilizării ca pesticid a substanței active metil-nonil-cetonă) EFSA Journal 2012; Document disponibil online la adresa: www.efsa.europa.eu/efsajournal.htm.

      (8)  Conclusion on the peer review of the pesticide risk assessment of the active substance plant oils/spearmint oil (Concluzia reexaminării inter pares a evaluării riscului utilizării ca pesticid a substanței active uleiuri vegetale/ulei de mentă verde) EFSA Journal 2012; www.efsa.europa.eu/efsajournal.htm.

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  (1)

                  Rândul 226 privind substanța activă benzoat de denatoniu se înlocuiește cu următorul text:

                              Numărul

                              Denumire comună, numere de identificare

                              Denumire IUPAC

                              Puritate (1)

                              Data autorizării

                              Expirarea autorizării

                              Dispoziții specifice

                              ‧226

                              Benzoat de denatoniu
                              Nr. CAS 3734-33-6
                              Nr. CIPAC 845

                              Benzoat benzildietil[(2,6-xililcarbometil)metil] de amoniu

                              ≥ 975g/kg

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              La evaluarea cererilor de autorizare a produselor de protecție a plantelor care conțin benzoat de denatoniu pentru alte utilizări decât pentru perierea cu echipament rulant automat în silvicultură, statele membre acordă o atenție deosebită criteriilor stabilite la articolul 4 alineatul (3) din Regulamentul (CE) nr. 1107/2009 și se asigură că obțin toate datele și informațiile necesare înainte de a acorda o astfel de autorizație.
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la benzoatul de denatoniu (SANCO/2607/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              În cursul acestei evaluări generale, statele membre trebuie să acorde în mod special atenție protejării operatorilor. Condițiile autorizate de utilizare trebuie să prevadă utilizarea unui echipament individual de protecție corespunzător.
                              Condițiile de utilizare includ, după caz, măsuri de limitare a riscurilor.”

                  (2)

                  Rândul 238 privind substanța activă metil-nonil-cetonă se înlocuiește cu următorul text:

                              Numărul

                              Denumire comună, numere de identificare

                              Denumire IUPAC

                              Puritate (2)

                              Data autorizării

                              Expirarea autorizării

                              Dispoziții specifice

                              ‧238

                              Metil-nonil-cetonă
                              Nr. CAS 112-12-9
                              Nr. CIPAC 846

                              Undecan-2-onă

                              ≥ 975g/kg

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la metil-nonil-cetonă (SANCO/2619/2008),în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              Condițiile de utilizare includ, după caz, măsuri de limitare a riscurilor. Trebuie să fie evitat contactul cu alimentele și cu hrana pentru animale.
                              Notificatorul prezintă informații de confirmare privind:

                                          (a)

                                          specificațiile materialului testat în cadrul studiilor toxicologiei la mamifere și al studiilor ecotoxicologice;

                                          (b)

                                          specificațiile cu datele justificative privind lotul și metodele de analiză validate;

                                          (c)

                                          o evaluare corespunzătoare a evoluției și a comportamentului metil-nonil-cetonei și produsele cu potențial de transformare în mediu;

                                          (d)

                                          riscul pentru organismele acvatice și din sol.

                                    Solicitantul înaintează Comisiei, statelor membre și Autorității informațiile menționate la literele (a) și (b) până la 30 aprilie 2013 și informațiile prevăzute la literele (c) și (d) până la 31 decembrie 2015.”

                  (3)

                  Rândul 243 privind substanța activă uleiuri vegetale/ulei de mentă verde se înlocuiește cu următorul text:

                              Numărul

                              Denumire comună, numere de identificare

                              Denumire IUPAC

                              Puritate (3)

                              Data autorizării

                              Expirarea autorizării

                              Dispoziții specifice

                              ‧243

                              Uleiuri vegetale/ulei de mentă verde
                              Nr. CAS 8008-79-5
                              Nr. CIPAC 908

                              Ulei de mentă verde

                              ≥ 550 g/kg ca (R)- Carvonă

                              1 septembrie 2009

                              31 august 2019

                              PARTEA A
                              Se pot autoriza numai utilizările ca agent de reglare a creșterii plantelor pentru tratamentul după recoltare al cartofilor.
                              Statele membre se asigură că autorizațiile prevăd ca pulverizarea fierbinte să fie efectuată exclusiv în instalațiile de stocare profesionale și că sunt aplicate cele mai bune tehnici disponibile pentru a exclude eliberarea în mediu a produsului (ceață din particule) în timpul depozitării, transportului, eliminării deșeurilor și aplicării.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare modificat privind uleiurile vegetale/uleiul de mentă verde (SANCO/2624/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              Condițiile de utilizare includ, după caz, măsuri de limitare a riscurilor.”

         (1)  Detalii suplimentare privind identitatea și specificațiile substanței active se găsesc în raportul de reexaminare.

         (2)  Detalii suplimentare privind identitatea și specificațiile substanței active se găsesc în raportul de reexaminare.

         (3)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 703/2011 al Comisiei din 20 iulie 2011 de aprobare a substanței active azoxistrobin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               21.7.2011

               RO

               Jurnalul Oficial al Uniunii Europene

               L 190/33

         REGULAMENTUL DE PUNERE ÎN APLICARE (UE) NR. 703/2011 AL COMISIEI
   din 20 iulie 2011
   de aprobare a substanței active azoxistrobin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (b) din Regulamentul (CE) nr. 1107/2009, Directiva 91/414/CEE a Consiliului (2) trebuie să se aplice substanțelor active incluse în lista din anexa I la Regulamentul (CE) nr. 737/2007 al Comisiei din 27 iunie 2007 de prevedere a procedurii de reînnoire a înscrierii unui prim grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (3), în ceea ce privește procedura și condițiile de aprobare. Substanța azoxistrobin este menționată în anexa I la Regulamentul (CE) nr. 737/2007.

               (2)

               Aprobarea substanței azoxistrobin, astfel cum este stabilit în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (4), expiră la 31 decembrie 2011. În conformitate cu articolul 4 din Regulamentul (CE) nr. 737/2007, a fost prezentată o notificare de reînnoire a includerii substanței azoxistrobin în anexa I la Directiva 91/414/CEE, în termenul prevăzut la articolul menționat.

               (3)

               Notificarea a fost considerată admisibilă prin Decizia 2008/656/CE a Comisiei din 28 iulie 2008 privind admisibilitatea notificărilor referitoare la reînnoirea includerii în anexa I la Directiva 91/414/CEE a Consiliului a substanțelor active azimsulfuron, azoxistrobin, fluroxipir, imazalil, kresoxim-metil, prohexadion-calciu și spiroxamină și la stabilirea listei notificatorilor vizați (5).

               (4)

               În intervalul de timp prevăzut la articolul 6 din Regulamentul (CE) nr. 737/2007, notificatorul a prezentat datele solicitate în conformitate cu articolul menționat, precum și o explicație cu privire la relevanța fiecărui nou studiu comunicat.

               (5)

               Statul membru raportor a întocmit, în colaborare cu statul membru coraportor, un raport de evaluare pe care l-a transmis, la data de 10 iunie 2009, Autorității Europene pentru Siguranța Alimentară (denumită în continuare: „Autoritatea”) și Comisiei. Pe lângă evaluarea substanței active, raportul cuprinde o listă a studiilor pe care statul membru raportor s-a bazat la întocmirea evaluării sale.

               (6)

               Autoritatea a comunicat raportul de evaluare notificatorului, precum și statelor membre pentru observații și a transmis Comisiei observațiile primite. Autoritatea a pus raportul de evaluare și la dispoziția publicului.

               (7)

               La cererea Comisiei, raportul de evaluare a fost reexaminat inter pares de statele membre și de Autoritate. La 12 martie 2010, Autoritatea a prezentat Comisiei concluzia sa cu privire la reexaminarea evaluării inter pares a riscului asociat substanței azoxistrobin (6). Raportul de evaluare și concluzia Autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 17 iunie 2011 sub forma raportului de reexaminare al Comisiei privind substanța azoxistrobin.

               (8)

               Din diversele examinări efectuate a reieșit că este de așteptat ca produsele de protecție a plantelor care conțin azoxistrobin să continue să îndeplinească, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este indicat să se aprobe substanța azoxistrobin.

               (9)

               În conformitate cu articolul 13 alineatul (2) din Regulamentul (CE) nr. 1107/2009, în coroborare cu articolul 6 și în funcție de cunoștințele științifice și tehnice actuale, este totuși necesar să se includă anumite condiții și restricții care nu sunt prevăzute la prima includere în anexa I la Directiva 91/414/CEE.

               (10)

               Pe baza raportului de reexaminare, care precizează că, pentru substanța activă azoxistrobin notificată de către notificatorul principal, toluenul prezent ca impuritate de fabricare prezintă un risc toxicologic, se stabilește totuși că respectiva impuritate în materialul tehnic nu ar trebui să depășească limita maximă de 2 g/kg.

               (11)

               Din noile date prezentate reiese că substanța azoxistrobin poate prezenta un risc pentru organismele acvatice. Fără a aduce atingere concluziei că substanța azoxistrobin ar trebui aprobată, este, în special, indicat să se solicite informații de confirmare suplimentare.

               (12)

               Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească pentru a îndeplini noile cerințe care decurg din această aprobare.

               (13)

               Fără a aduce atingere obligațiilor prevăzute de Regulamentul (CE) nr. 1107/2009, ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui să se aplice, cu toate acestea, următoarele dispoziții. Statelor membre ar trebui să li se acorde o perioadă de șase luni după aprobare pentru a reexamina autorizațiile produselor de protecție a plantelor care conțin azoxistrobin. Statele membre ar trebui, după caz, să modifice, să înlocuiască sau să retragă autorizațiile. Prin derogare de la termenul menționat anterior, ar trebui să se prevadă o perioadă mai lungă pentru prezentarea și evaluarea actualizărilor din întregul dosar prevăzut în anexa III, astfel cum se prevede în Directiva 91/414/CEE, ale fiecărui produs de protecție a plantelor pentru fiecare utilizare preconizată, în conformitate cu principiile uniforme.

               (14)

               Experiența dobândită în urma includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor de uz fitosanitar (7) a arătat că pot interveni dificultăți de interpretare a obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Cu toate acestea, această clarificare nu impune nicio nouă obligație statelor membre sau titularilor de autorizații în raport cu directivele care au fost adoptate până în prezent de modificare a anexei I la directiva menționată sau cu regulamentele de aprobare a substanțelor active.

               (15)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 ar trebui să fie modificată în consecință.

               (16)

               Din motive de claritate, Directiva 2010/55/UE a Comisiei din 20 august 2010 de modificare a anexei I la Directiva 91/414/CEE a Consiliului în vederea înnoirii includerii substanței active azoxistrobin (8) ar trebui să fie abrogată.

               (17)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă azoxistrobin, astfel cum se specifică în anexa I, se aprobă în conformitate cu condițiile stabilite în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre, după caz, modifică sau retrag autorizațiile existente pentru produsele de protecție a plantelor care conțin azoxistrobin ca substanță activă până la 30 iunie 2012.
   Până la această dată acestea verifică, în special, respectarea condițiilor prevăzute de anexa I la prezentul regulament, cu excepția celor care au fost identificate în partea B din coloana privind dispoziții specifice din această anexă, dacă titularul autorizației deține sau are acces la un dosar care îndeplinește cerințele de la articolul 13 alineatele (1)-(4) din Directiva 91/414/CEE și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța azoxistrobin fie ca substanță activă unică, fie ca una din mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 31 decembrie 2011, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de partea B din coloana privind dispoziții specifice din anexa I la prezentul regulament. Pe baza acestei evaluări, statele membre stabilesc dacă produsul îndeplinește în continuare condițiile prevăzute la articolul 29 alineatul (1) din Regulamentul (CE) nr. 1107/2009.
   În urma acelei determinări, statele membre:

               (a)

               în cazul unui produs care conține azoxistrobin ca substanță activă unică, după caz, modifică sau retrag autorizația până la 31 decembrie 2015 cel târziu; sau

               (b)

               în cazul unui produs care conține azoxistrobin asociat cu alte substanțe active, modifică sau retrag autorizația, după caz, până la 31 decembrie 2015 sau până la data stabilită pentru modificare sau retragere în actul sau actele respective care au adăugat substanța sau substanțele relevante în anexa I la Directiva 91/414/CEE sau au aprobat substanța sau substanțele respective, dacă ultima dată este ulterioară celei dintâi.

         Articolul 3
   Modificări la Regulamentul de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Abrogare
   Directiva 2010/55/CE se abrogă.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 169, 29.6.2007, p. 10.

      (4)  JO L 153, 11.6.2011, p. 1.

      (5)  JO L 214, 9.8.2008, p. 70.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance azoxystrobin (Concluzia privind reexaminarea evaluării inter pares a riscului utilizării ca pesticid a substanței active azoxistrobin). EFSA Journal 2010; 8(4):15421542. [110 pp.]. doi:10.2903/j.efsa.2010.1542. Document disponibil la adresa: www.efsa.europa.eu

      (7)  JO L 366, 15.12.1992, p. 10.

      (8)  JO L 220, 21.8.2010, p. 67.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Azoxistrobin
                  Nr. CAS 131860-33-8
                  Nr. CIPAC 571

                  metil (E)-2-{2[6-(2-cianofenoxi) pirimidin-4-iloxi] fenil}-3-metoxiacrilat

                  ≥ 930 g/kg
                  Conținut maxim de toluen 2 g/kg
                  Conținut maxim de izomer Z 25 g/kg

                  1 ianuarie 2012

                  31 decembrie 2021

                  PARTEA A
                  Se pot autoriza numai utilizările ca fungicid.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține cont de concluziile raportului de reexaminare privind substanța azoxistrobin și, în special, de anexele I și II la acesta, în versiunea definitivă elaborată de Comitetul permanent pentru lanțul alimentar și sănătatea animală la 17 iunie 2011.
                  Cu ocazia acestei evaluări generale, statele membre vor acorda o atenție deosebită:

                              1.

                              faptului că specificațiile materialului tehnic, astfel cum a fost fabricat în scop comercial, trebuie confirmate și susținute prin date analitice adecvate. Materialul de laborator utilizat în dosarele de toxicitate trebuie comparat și verificat având în vedere aceste specificații ale materialului tehnic;

                              2.

                              potențialului de contaminare a apelor subterane, atunci când substanța activă este aplicată în zone cu sol și/sau condiții climatice vulnerabile;

                              3.

                              protejării organismelor acvatice.

                        Statele membre se vor asigura că, acolo unde este cazul, condițiile de autorizare includ măsuri de diminuare a riscului.
                  Statele membre în cauză vor solicita prezentarea unor informații de confirmare legate de evaluarea riscului pentru apele subterane și organismele acvatice.
                  Notificatorul va prezenta aceste informații statelor membre, Comisiei și Autorității până la 31 decembrie 2013.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica privind substanța azoxistrobin se elimină.

                  2.

                  În partea B, se adaugă rubrica următoare:

                              Denumire comună, Numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „4

                              Azoxistrobin
                              Nr. CAS 131860-33-8
                              Nr. CIPAC 571

                              metil (E)-2-{2[6-(2-cianofenoxi) pirimidin-4-iloxi] fenil}-3-metoxiacrilat

                              ≥ 930 g/kg
                              2 g/kg
                              Conținut maxim de izomer Z 25 g/kg

                              1 ianuarie 2012

                              31 decembrie 2021

                              PARTEA A
                              Se pot autoriza numai utilizările ca fungicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține cont de concluziile raportului de reexaminare privind substanța azoxistrobin și, în special, de anexele I și II la acesta, în versiunea definitivă elaborată de Comitetul permanent pentru lanțul alimentar și sănătatea animală la 17 iunie 2011.
                              Cu ocazia acestei evaluări generale, statele membre vor acorda o atenție deosebită:

                                          1.

                                          faptului că specificațiile materialului tehnic, astfel cum a fost fabricat în scop comercial, trebuie confirmate și susținute prin date analitice adecvate. Materialul de laborator utilizat în dosarele de toxicitate trebuie comparat și verificat având în vedere aceste specificații ale materialului tehnic;

                                          2.

                                          potențialului de contaminare a apei subterane, atunci când substanța activă este aplicată în zone cu sol și/sau condiții climatice vulnerabile;

                                          3.

                                          protejării organismelor acvatice.

                                    Statele membre se vor asigura că, acolo unde este cazul, condițiile de autorizare includ măsuri de diminuare a riscului.
                              Statele membre în cauză vor solicita prezentarea unor informații de confirmare legate de evaluarea riscului pentru apele subterane și organismele acvatice.
                              Notificatorul va prezenta aceste informații statelor membre, Comisiei și Autorității până la 31 decembrie 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 917/2014 al Comisiei din 22 august 2014 de aprobare a substanței active Streptomyces lydicus tulpina WYEC 108, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011  Text cu relevanță pentru SEE

text:
               23.8.2014

               RO

               Jurnalul Oficial al Uniunii Europene

               L 251/19

         REGULAMENTUL DE PUNERE ÎN APLICARE (UE) NR. 917/2014 AL COMISIEI
   din 22 august 2014
   de aprobare a substanței active Streptomyces lydicus tulpina WYEC 108, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de aprobare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru Streptomyces lydicus tulpina WYEC 108, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia de punere în aplicare 2011/253/UE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Țările de Jos au primit, la 6 august 2010, o cerere din partea FuturEco Bioscience S.L. referitoare la includerea substanței active Streptomyces lydicus tulpina WYEC 108 în anexa I la Directiva 91/414/CEE. Decizia de punere în aplicare 2011/253/UE a confirmat faptul că dosarul era „complet” în sensul că se putea considera că îndeplinea, în principiu, cerințele privind datele și informațiile din anexele II și III la Directiva 91/414/CEE.

               (3)

               Au fost evaluate efectele acestei substanțe active asupra sănătății umane și animale și asupra mediului, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La data de 4 mai 2012, statul membru raportor desemnat a transmis un proiect de raport de evaluare.

               (4)

               Proiectul de raport de evaluare a fost examinat de statele membre și de Autoritatea Europeană pentru Siguranța Alimentară (denumită în continuare „autoritatea”). La 14 octombrie 2013, autoritatea a prezentat Comisiei concluzia sa cu privire la evaluarea riscului utilizării ca pesticid a substanței active Streptomyces lydicus tulpina WYEC 108 (4). Proiectul de raport de evaluare și concluzia autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală, iar proiectul de raport de evaluare a fost finalizat la 11 iulie 2014, în cadrul Comitetului permanent pentru plante, animale, produse alimentare și hrană pentru animale, sub forma raportului de examinare al Comisiei referitor la Streptomyces lydicus tulpina WYEC 108.

               (5)

               Din diversele examinări efectuate reiese că este de așteptat ca produsele de protecție a plantelor care conțin Streptomyces lydicus tulpina WYEC 108 să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de examinare al Comisiei. Prin urmare, este oportun să se aprobe substanța Streptomyces lydicus tulpina WYEC 108.

               (6)

               Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească în scopul îndeplinirii noilor cerințe care decurg din aprobarea menționată.

               (7)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a aprobării, ținând seama de situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, totuși, să se aplice următoarele dispoziții. Statelor membre ar trebui să li se acorde o perioadă de șase luni după aprobare pentru a reexamina autorizațiile produselor de protecție a plantelor care conțin Streptomyces lydicus tulpina WYEC 108. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet prevăzut în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (8)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (5) a arătat că pot apărea dificultăți în interpretarea obligațiilor titularilor autorizațiilor existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica dacă titularul unei autorizații poate dovedi că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de aprobare a substanțelor active.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (6) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Aprobarea substanței active
   Se aprobă substanța activă Streptomyces lydicus tulpina WYEC 108, astfel cum se specifică în anexa I, sub rezerva îndeplinirii condițiilor prevăzute în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, dacă este necesar, autorizațiile existente pentru produsele de protecție a plantelor care conțin Streptomyces lydicus tulpina WYEC 108 ca substanță activă, până la 30 iunie 2015.
   Până la data menționată, statele membre verifică în special dacă sunt respectate condițiile din anexa I la prezentul regulament, cu excepția celor menționate în coloana referitoare la dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține Streptomyces lydicus tulpina WYEC 108 fie ca substanță activă unică, fie alături de alte substanțe active care au fost enumerate în anexa la Regulamentul de punere în aplicare (UE) nr. 540/2011 până cel târziu la 31 decembrie 2014, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana referitoare la dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               modifică sau retrag autorizația, atunci când este necesar, în cazul unui produs care conține Streptomyces lydicus tulpina WYEC 108 ca substanță activă unică, până la 30 iunie 2016 cel târziu; sau

               (b)

               în cazul unui produs care conține Streptomyces lydicus tulpina WYEC 108 alături de alte substanțe active, modifică sau retrag autorizația, atunci când este necesar, până la 30 iunie 2016 sau până la data stabilită pentru o astfel de modificare sau retragere în actul sau actele respective prin care s-au adăugat substanța sau substanțele relevante în anexa I la Directiva 91/414/CEE sau prin care s-au aprobat substanța sau substanțele respective, aplicându-se data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 august 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia de punere în aplicare 2011/253/UE a Comisiei din 26 aprilie 2011 privind recunoașterea, în principiu, a integralității dosarului prezentat pentru examinare detaliată în vederea posibilei includeri a substanțelor metobromuron, S-acid abscisic, Bacillus amyloliquefaciens subsp. plantarum D747, Bacillus pumilus QST 2808 și Streptomyces lydicus WYEC 108 în anexa I la Directiva 91/414/CEE a Consiliului (JO L 106, 27.4.2011, p. 13).

      (4)  EFSA Journal 2013; 11(11):3425. Document disponibil online la adresa: www.efsa.europa.eu.

      (5)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului (JO L 366, 15.12.1992, p. 10).

      (6)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                     Streptomyces lydicus tulpina WYEC 108
                  Număr de colecție: Colecția americană de culturi tip (USDA) ATCC 55445

                  Nu se aplică

                  Concentrație minimă: 5,0 × 108 CFU/g

                  1 ianuarie 2015

                  31 decembrie 2024

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare referitor la Streptomyces lydicus tulpina WYEC 108, în special apendicele I și II, în forma finalizată la 11 iulie 2014 în cadrul Comitetului permanent pentru plante, animale, produse alimentare și hrană pentru animale.
                  În cadrul acestei evaluări generale, statele membre acordă o atenție deosebită:

                              (a)

                              riscului pentru organismele acvatice;

                              (b)

                              riscului pentru organismele care trăiesc în sol.

                        Condițiile de utilizare includ, după caz, măsuri de reducere a riscurilor.

         (1)  Detalii suplimentare privind identitatea și specificațiile substanței active se găsesc în raportul de examinare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „79

                        Streptomyces lydicus tulpina WYEC 108
                     Număr de colecție: Colecția americană de culturi tip (USDA) ATCC 55445

                     Nu se aplică

                     Concentrație minimă: 5,0 × 108 CFU/g

                     1 ianuarie 2015

                     31 decembrie 2024

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare referitor la Streptomyces lydicus tulpina WYEC 108, în special apendicele I și II, în forma finalizată la 11 iulie 2014 în cadrul Comitetului permanent pentru plante, animale, produse alimentare și hrană pentru animale.
                     În cadrul acestei evaluări generale, statele membre acordă o atenție deosebită:

                                 (a)

                                 riscului pentru organismele acvatice;

                                 (b)

                                 riscului pentru organismele care trăiesc în sol.

                           Condițiile de utilizare includ, după caz, măsuri de reducere a riscurilor.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Regulamentul de punere în aplicare (UE) nr. 1196/2013 al Comisiei din 22 noiembrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Stakliškės (IGP)]

text:
               26.11.2013

               RO

               Jurnalul Oficial al Uniunii Europene

               L 315/32

         REGULAMENTUL DE PUNERE ÎN APLICARE (UE) NR. 1196/2013 AL COMISIEI
   din 22 noiembrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Stakliškės (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Stakliškės” depusă de Lituania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Stakliškės” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343 din 14.12.2012, p. 1.

      (2)  JO C 166 din 12.6.2013, p. 8.

      ANEXĂ
      Produse agricole destinate consumului uman enumerate în anexa I la tratat:

         Clasa 1.8.   Alte produse din anexa I la tratat (condimente etc.)

      LITUANIA
      Stakliškės (IGP)


title: Regulamentul de punere în aplicare (UE) nr. 762/2013 al Comisiei din 7 august 2013 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active clorpirifos, clorpirifos-metil, mancozeb, maneb, MCPA, MCPB și metiram  Text cu relevanță pentru SEE

text:
               8.8.2013

               RO

               Jurnalul Oficial al Uniunii Europene

               L 213/14

         REGULAMENTUL DE PUNERE ÎN APLICARE (UE) NR. 762/2013 AL COMISIEI
   din 7 august 2013
   de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active clorpirifos, clorpirifos-metil, mancozeb, maneb, MCPA, MCPB și metiram
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
   întrucât:

               (1)

               Partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (2) stabilește substanțele active considerate a fi fost autorizate în temeiul Regulamentului (CE) nr. 1107/2009.

               (2)

               Autorizările substanțelor active clorpirifos, clorpirifos-metil, mancozeb, maneb, MCPA, MCPB și metiram vor expira între 30 aprilie 2016 și 30 iunie 2016. Au fost depuse cereri pentru reînnoirea autorizărilor acestor substanțe active. Întrucât cerințele stabilite în Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (3) se aplică respectivelor substanțe active, este necesar să se acorde solicitanților suficient timp pentru a finaliza procedura de reînnoire în conformitate cu regulamentul respectiv. În consecință, este probabil că autorizările respectivelor substanțe active vor expira înainte de adoptarea unei decizii privind reînnoirea acestora. Prin urmare, este necesar să se prelungească perioadele de autorizare ale acestora.

               (3)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (4)

               Având în vedere scopul articolului 17 primul paragraf din Regulamentul (CE) nr. 1107/2009, în cazul în care nu se depune niciun dosar suplimentar pentru o anumită substanță activă, în conformitate cu dispozițiile Regulamentului de punere în aplicare (UE) nr. 844/2012, cel târziu cu 30 de luni înainte de data de expirare stabilită în anexa la prezentul regulament, Comisia va stabili data de expirare ca fiind data prevăzută înainte de intrarea în vigoare a prezentului regulament sau cea mai apropiată dată ulterioară acesteia.

               (5)

               Având în vedere scopul articolului 17 primul paragraf din Regulamentul (CE) nr. 1107/2009, în cazul în care Comisia va adopta un regulament care prevede că autorizarea unei substanțe active menționate în anexa la prezentul regulament nu este reînnoită deoarece nu sunt îndeplinite criteriile de aprobare, Comisia va stabili data de expirare ca fiind data prevăzută înainte de prezentul regulament sau data intrării în vigoare a regulamentului care prevede că autorizarea substanței active nu este reînnoită, în cazul în care această dată este ulterioară.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (CE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 august 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 153, 11.6.2011, p. 1.

      (3)  JO L 252, 19.9.2012, p. 26.

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În a șasea coloană, „Expirarea autorizării”, în rândul 107, „MCPA”, data de „30 aprilie 2016” se înlocuiește cu data de „31 octombrie 2017”.

                  2.

                  În a șasea coloană, „Expirarea autorizării”, în rândul 108, „MCPB”, data de „30 aprilie 2016” se înlocuiește cu data de „31 octombrie 2017”.

                  3.

                  În a șasea coloană, „Expirarea autorizării”, în rândul 111, „Clorpirifos”, data de „30 iunie 2016” se înlocuiește cu data de „31 ianuarie 2018”.

                  4.

                  În a șasea coloană, „Expirarea autorizării”, în rândul 112, „Clorpirifos-metil”, data de „30 iunie 2016” se înlocuiește cu data de „31 ianuarie 2018”.

                  5.

                  În a șasea coloană, „Expirarea autorizării”, în rândul 113, „Maneb”, data de „30 iunie 2016” se înlocuiește cu data de „31 ianuarie 2018”.

                  6.

                  În a șasea coloană, „Expirarea autorizării”, în rândul 114, „Mancozeb”, data de „30 iunie 2016” se înlocuiește cu data de „31 ianuarie 2018”.

                  7.

                  În a șasea coloană, „Expirarea autorizării”, în rândul 115, „Metiram”, data de „30 iunie 2016” se înlocuiește cu data de „31 ianuarie 2018”.